Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : XXXXX	Banská Bystrica, 5.5.2015
EEČ : 2-45-98-2015

U Z N E S E N I E

Trestná vec:	neznámy páchateľ
Trestný čin:	podvod podľa § 250 odsek 3 písmeno ,1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie.
	dňa 09.07.2005 v obci Donovaly okres Banská Bystrica, Slovenská republika uzatvorila spoločnosť World Travel Slovakia, spoločnosť s ručením obmedzením, so sídlom spoločnosti XXXXX zastúpená konateľom XXXXX Maďarsko, nájomnú zmluvu uzavretú podľa § 55 Občianskeho zákonníka na predplatné rekreačné právo na Donovaloch okres Banská Bystrica, s osobou Dr. XXXXX XXXXX, narodený XXXXX, bydliskom  XXXXX ktorý im na mieste uhradil finančnú hotovosť 60.000,- HUF s tým, že v ďalších splátkach a to jednou splátkou vo výške 500.000,- HUF dňa 15.07.2005 a následne desiatimi mesačnými splátkami vo výške 44.000,- HUF, splatnými vždy k piatemu dňu v mesiaci, kde posledná splátka bola uhradená 05.05.2006, kedy im uhradil zvyšnú čiastku vo výške 940.000,- HUF, avšak aj napriek uhradenej sume 1.000.000,- HUF, nedošlo k rekreácii na základe nájomnej zmluvy, čím bola pre štátneho občana Maďarska Dr. XXXXX Sándor spôsobená škoda vo výške 1.000.000,- HUF (po prepočte 142.790,- Sk

lebo trestné stíhanie je neprípustné, preto že  tak ustanovuje medzinárodná zmluva

Odôvodnenie:
	V uvedenej trestnej veci bolo vyšetrovateľom Odboru kriminálnej polície Okresného riaditeľstva Policajného zboru Banská Bystrica pod číslom XXXXX  vedené trestné stíhanie vo veci trestného činu podvodu podľa § 250 odsek 1, odsek 3 Trestného zákona číslo 140/1961 Zbierky na tom skutkovom základe, že dňa 09.07.2005 v obci Donovaly okres Banská Bystrica, Slovenská republika uzatvorila spoločnosť XXXXX, spoločnosť s ručením obmedzením, so sídlom spoločnosti Banská Bystrica, XXXXX zastúpená konateľom XXXXX Maďarsko, nájomnú zmluvu uzavretú podľa § 55 Občianskeho zákonníka na predplatné rekreačné právo na Donovaloch okres Banská Bystrica, s osobou Dr. XXXXX XXXXX, narodený XXXXX, bydliskom  XXXXX ktorý im na mieste uhradil finančnú hotovosť 60.000,- HUF s tým, že v ďalších splátkach a to jednou splátkou vo výške 500.000,- HUF dňa 15.07.2005 a následne desiatimi mesačnými splátkami vo výške 44.000,- HUF, splatnými vždy k piatemu dňu v mesiaci, kde posledná splátka bola uhradená 05.05.2006, kedy im uhradil zvyšnú čiastku vo výške 940.000,- HUF, avšak aj napriek uhradenej sume 1.000.000,- HUF, nedošlo k rekreácii na základe nájomnej zmluvy, čím bola pre štátneho občana Maďarska Dr. XXXXX XXXXX spôsobená škoda vo výške 1.000.000,- HUF (po prepočte 142.790,- Sk) pretože dôvody prerušenia trestného stíhania pominuli.

	Po zabezpečení všetkých dostupných dôkazov vyšetrovateľ dňa 12.11.2008 v zmysle § 228 odsek 1 Trestného poriadku trestné stíhanie na území Slovenskej republiky prerušil.

	Následne okresný prokurátor v Banskej Bystrici svojou žiadosťou číslo XXXXX zo dňa 18.11.2008 požiadal cestou Generálnej prokuratúry Slovenskej republiky príslušný kompetentný orgán o prijatie trestného oznámenia, čomu bolo vyhovené. Dňa 07.04.2015 bolo Okresnej prokuratúre Banská Bystrica cestou Krajskej prokuratúry Banská Bystrica doručené právoplatné konečné rozhodnutie vo veci vedeného maďarského trestného konania. Rozhodnutia maďarského prvostupňového i odvolacieho súdu boli úradne preložené z maďarského do slovenského jazyka. Z maďarských rozhodnutí vyplýva, že XXXXX bol dňom 25.03.2014 právoplatne odsúdený za viaceré trestné činy. XXXXX Centrálneho obvodného súdu číslo XXXXX. z 21.03.2013 bol odsúdený za zločin sprenevery a iné na súhrnný trest odňatia slobody vo výmere 2 roky s podmienečným odkladom jeho výkonu na skúšobnú dobu 4 roky. Zároveň bolo rozhodnuté o nárokoch na náhradu škody. Obžalovaný a obhajca podali odvolanie. Súdna stolica Hlavného Mesta v Budapešti rozsudkom číslo XXXXX z 25.04.2014 potvrdila rozhodnutie prvostupňového súdu s tým, že skúšobnú dobu zmiernila na 3 roky.  

	Uznesením podľa § 228 odsek 5 Trestného poriadku z 05.05.2015 som rozhodla o pokračovaní v trestnom stíhaní. 

	Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. V tomto prípade by išlo o neprípustnosť trestného stíhania v zmysle § 9 odsek 1 písmeno g/ Trestného poriadku podľa ktorého, trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. 

	Podľa článku 72 odsek 1 Zmluvy medzi Československou socialistickou republikou a Maďarskou ľudovou republikou o právnej pomoci a úprave právnych vzťahov v občianskych, rodinných a trestných veciach, podpísanej dňa 28.03.1989 v Bratislave, ak bola podľa článku 68 tejto zmluvy podaná žiadosť o prevzatie trestného stíhania, nemôže sa po právoplatnosti konečného rozhodnutia orgánu dožiadanej zmluvnej strany začať trestné stíhanie pred orgánmi dožadujúcej zmluvnej strany, a ak bolo začaté, musí byť zastavené.   

	Vzhľadom na to, že predmetná trestná vec bola odovzdaná justičným orgánom Maďarska a bolo v nej právoplatne rozhodnuté, rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Zuzana Gengelová
prokurátorka